Un bărbat a fost găsit decedat, sâmbătă, pe plaja din Vama Veche, informează purtătorul de cuvânt al Serviciului de Ambulanţă Judeţean (SAJ) Constanţa, dr. Claudia Tatarici.

Potrivit sursei citate, dispeceratul SAJ fusese apelat sâmbătă, în jurul orei 12:40, de o persoană care a găsit victima în stare de inconştienţă.

„Din primele evaluări, persoana decedată de sex masculin are în jur de 40 de ani şi după cum se prezintă pare a să fi fost o persoană fără adăpost, dar pe corp sunt multiple lovituri şi mult sânge, adică urme ale unor maltratări. Martorii din zonă au relatat colegilor mei de pe ambulanţă că ar fi fost vorba despre un incident violent, din câte am înţeles”, a declarat purtătorul de cuvânt al SAJ, pentru Agerpres.